শিলচর, মার্চ ১২ : মণিপুর য়ুথস ফ্রন্ট অব আসাম (মাইফা ) না শিন্দুনা ` মিৎকপ থোক্লশি ঐখোয়' হাইবা খোল্লাও পুদুনা চৎকদৌবা খোঙচৎ ঙশি কাছাড় চন্দ্রপুরদা লৈবা হিস্ট্রিকেল মফম মণিপুর লেভি শেমখিবা মফমদা হৈকৎ লৈকৎ তম্লবা মতুং কৈশাম বিদ্যাপতিনা সলাই তরেৎকী ফিরাল চিংখৎপিদুনা লমথাখ্রে।
 লমথাবগী থৌরমগা মরি লৈননা মাইফা গী প্রেসিদেন্ট থাংজম ব্রজেননা হায়, ঐখোয় আসামদা মণিপুরী লোনবু আসাম সরকারগী এসোসিয়েট অফিসিয়েল লোন ওইহন্নবা অমদি ঐখোয় আসামগী ফংফম থোকপা ডেমোক্রেটিক রাইট পিবিয়ু হায়বা দিমান্ড তকশিন্দুনা খোংচৎ অসি পাঙথোকপনি।
 চন্দ্রপুরদগী খোংশানবা হৌরবা মতুং রানিপুর, পল্লারবন, পাগা মণিপুর পার্ট-১, মৈতৈ পাঙ্গল খুনজাউ, উজান তারাপুর, লৈশাংখোন অমদি মোরাগাঙ ফাওবা চৎতুনা মোরাগাঙদা অহীং লেক্কনি।
 মাইফাগী চীফ এদভাইজর শেরাম হেরাজিৎ, ভিপি তম্পাকময়ুম রেহান উদ্দিন, সেক্রেটারি জেনারেল তম্পাকময়ুম সালাউদ্দিন, জয়েন্ট সেক্রেটারি ৱাহেংবম সুরেন, জসিম উদ্দিন, মোঃ আব্দুল হাবিব চৌধুরী, এম সাবির উদ্দিন খান লোইনা মৈরাপাইবি গী সঙ্গিতা বেগম, ইমা সনাথোই, জুবেদা বেগম, বেনি মিশ্র লোয়ননা চন্দ্রপুর মৈরাপাইবীগী ইমাশিংশু শরুক য়াখি। 